Input: होता यक्षद् दुरो दिशः कवष्यो न व्यचस्वतीरश्विभ्यां न दुरो दिशऽइन्द्रो न रोदसी दुघे दुहे धेनुः सरस्वत्यश्विनेन्द्राय भेषजꣳ शुक्रं न ज्योतिरिन्द्रियं पयः सोमः परिस्रुता घृतं मधु व्यन्त्वाज्यस्य होतर्यज॥३४॥

Padapatha: होता।यक्षत्।दुरः।दिशः।कवष्यः᳕।न।व्यचस्वतीः।अश्विभ्यामित्यश्विऽभ्याम्।न।दुरः।दिशः।इन्द्रः।न।रोदसीऽइति रोदसी।दुघऽइति दुघे।दुहे।धेनुः।सरस्वती।अश्विना।इन्द्राय।भेषजम्।शुक्रम्।न।ज्योतिः।इन्द्रियम्।पयः।सोमः।परिस्रुतेति परिऽस्रुता।घृतम्।मधु।व्यन्तु।आज्यस्य।होतः।यज